钦定古今图书集成/明伦汇编/氏族典/第036卷 > 《廖用贤尚友录》 > 龙崇
## 钦定古今图书集成/明伦汇编/氏族典/第036卷 > 《廖用贤尚友录》 > 龙崇

按《万姓统谱》，“崇字昇之。读书好著述，尝游真西山、杨
东山之门。”陈恺帅九江，重加礼聘，遂建永新城筑之，
人民赖以为保障。奏名调临川户掾，京尹赵与权表
监酒米场，修《中兴政要》。书成，与权檄进，仍率侍从十
人列荐，乃循资授从仕郎，除福建帅司节干。在幕府
修《宋朝帝学增释》二百卷。刑侍赵以孚入觐，进再循
资，转儒林郎、史馆校勘。卒于京邸。